Sadriddin Abdullayev. Sadriddin Nizomiddinovich Abdullayev (1986-yil 11-iyunda Toshkentda tugʻilgan) – oʻzbek futbolchisi, yarimhimoyachi. Oʻzbekiston terma jamoasida oʻynagan. Klubdagi faoliyati. Toshkentning „Paxtakor“ klubi tarbiyalanuvchisi hisoblanadi. Professional faoliyatini 2005-yilda aynan shu klubda boshlagan. „Paxtakor“ safida toʻrt mavsum toʻp surgan va shu vaqt ichida 32 uchrashuvda maydonga tushib, 7 ta gol urgan. 2007—2008-yillarda Samarqandning „Dinamo“ jamoasida ijara asosida oʻynagan. 2009-yilda Xitoyning „Chanchun Yatay“ jamoasida ijara asosida oʻynagan. 2010-yilda Toshkentning „Lokomotiv“ klubiga oʻtgan. 2011-yilda Gʻuzorning „Shoʻrtan“ jamoasiga koʻchib oʻtgan. 2012—2014-yillarda Toshkentning „Lokomotiv“ jamoasida toʻp surgan va shu vaqt ichida 52 ta oʻyinda maydonga tushib, 7 ta gol urgan. 2015-yildan Malayziyaning „T-Tim“ klubi futbolchisi hisoblanadi. 2019-yilgi mavsum boshida 10 yildan soʻng Toshkentning "Paxtakor" jamoasi tarkibiga qaytdi va jamoa bilan shartnoma imzolagan. 2021-yilgi mavsum avvalida sobiq jamoasi, Lokomotiv klubi tarkibiga qaytgan. 2021-yil Toshkentning „Lokomotiv“ jamoasida mavsumni yakunlaganidan soʻng, futbolchilik faoliiyatini yakunlaganini eʼlon qildi. Murabbiylik faoliyati. Futbolchilik faoliyatini yakunlaganidan soʻng Lokomotiv jamoasining U-18 jamoasining murabbiyi sifatida ishl boshlagan. Terma jamoadagi faoliyati. Sadriddin Abdullayev 2008-yilda Oʻzbekiston terma jamoasiga taklif olgan. Terma jamoadagi debyut oʻyinini oʻsha yilning 22-iyun kuni Jahon Chempionati-2010 saralash turniri doirasida Saudiya Arabistoni terma jamoasiga qarshi oʻtkazdi. Abdullayev terma jamoa safida jami uchta oʻyin oʻtkazdi.